“ดาวโจนส์” แกว่งตัวแดนบวกสลับลบ นลท.จับตาถ้อยแถลง “พาวเวล”
"ดาวโจนส์" แกว่งตัวแดนบวกสลับลบ นักลงทุนจับตาถ้อยแถลง "พาวเวล" พรุ่งนี้ เพื่อหาสัญญาณบ่งชี้ภาวะศก.และเงินเฟ้อสหรัฐ โดย ณ เวลา 22.39 น. ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 33,900.58 จุด บวก 51.12 จุด หรือ 0.15%
"ดาวโจนส์" แกว่งตัวแดนบวกสลับลบ นักลงทุนจับตาถ้อยแถลง "พาวเวล" พรุ่งนี้ เพื่อหาสัญญาณบ่งชี้ภาวะศก.และเงินเฟ้อสหรัฐ
29 พ.ย. 2565

ผู้สื่อข่าวรายงานว่า วันนี้(29 พ.ย.65) ดัชนีดาวโจนส์ปรับตัวผันผวน โดยแกว่งตัวในแดนบวกสลับลบ ขณะที่นักลงทุนจับตาถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ในวันพรุ่งนี้ เพื่อหาสัญญาณบ่งชี้ภาวะเศรษฐกิจและเงินเฟ้อของสหรัฐ โดย ณ เวลา 22.39 น.ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 33,900.58 จุด บวก 51.12 จุด หรือ 0.15%
สถาบันบรู้กกิงส์เปิดเผยว่า นายพาวเวลจะกล่าวปาฐกถาว่าด้วยนโยบายการเงินและการคลังในวันพรุ่งนี้ (30 พ.ย.) เวลา 13.30 น.ตามเวลาสหรัฐ หรือ 01.30 น.ของวันที่ 1 ธ.ค.ตามเวลาไทย
นอกจากนี้ นายพาวเวลจะแสดงมุมมองเกี่ยวกับทิศทางเศรษฐกิจสหรัฐ รวมทั้งเงินเฟ้อและตลาดแรงงาน
ขณะเดียวกัน นักลงทุนจับตาการเปิดเผยตัวเลขผลิตภัณฑ์มวลรวมภายในประเทศ (GDP) ประจำไตรมาส 3 ของสหรัฐในวันที่ 30 พ.ย. รวมทั้งตัวเลขการจ้างงานนอกภาคเกษตรในวันที่ 2 ธ.ค.